富豪B6

富豪B6係富豪出嘅一款中型巴士。佢重有低地台版本，叫富豪B6LE。

富豪B6喺1991年亮相，當時佢係叫做富豪B6R。同佢嘅主要對手丹尼士飛鏢一樣，富豪B6副引擎係打直噉擺喺車尾，不過個水箱就擺喺引擎左邊。而富豪B6LE就喺1995年推出，佢喺尾軸前面嘅車陣改咗設計，令架車由車頭門位去到尾軸前面一級都冇，而尾軸上面嘅地台就升高咗。富豪B6/B6LE可以用富豪TD63E或者富豪TD63ES引擎，後來改用富豪D6A引擎。

富豪B6最初係喺奧地利出，不過由1993年開始款車改喺英國蘇格蘭Irvine出。

富豪B6/B6LE主要係喺英國本土賣，不過由於可靠性唔夠，佢嘅銷路始終都係唔夠丹尼士飛鏢鬥。另外有啲富豪B6/B6LE賣咗去其他地方，包括歐洲大陸、澳洲同埋香港。

富豪B6/B6LE喺1998年俾富豪B6BLE低地台中型巴士取代。

巴士型號